Publication: Magyar Közlöny
Issue: MK-2010-60 (Year: 2010, Number: 60)
Era: contemporary
Section: gép(ek), illetve gépcsalád(ok) az élelmiszerláncról és hatósági felügyeletérõl szóló 2008. évi XLVI. törvény és
Paragraph Index: 467

6. Granulátumszóró gépek/adapterek agrotechnikai követelményei A granulátumszóró gépet úgy kell kialakítani, hogy rendeltetésszerûen és szakszerûen alkalmas legyen a granulátumok kijuttatására. A granulátumok morzsolódása vagy aprítása nem megengedhetõ. A gépet csepegõ vízzel szemben védeni kell, nedvesség a granulátumot nem érheti. Az egyes szóróadapterek adagolási teljesítménye azonos beállítás esetén az átlagtól maximum ±10%-kal térhet el. A fajlagos szórásmennyiség ±10%-nál nagyobb mértékben nem változhat. A tartály ürítésének ideje alatt a granulátumot egyenletesen kell kijuttatni és elosztani. A gépek feltöltésének biztonságosan elvégezhetõnek kell lennie. A tartály beöntõ nyílása méretének legalább 200 mm-nek kell lennie. A gépnek szennyezõdésekkel szemben védve kell lennie. A tartályok névleges és teljes térfogata között 5% biztonsági tartománynak kell lennie. Biztosítani kell, hogy az adagoló hajtásának kikapcsolása után a gépbõl granulátum ne juthasson ki. A gépek beállításának könnyen elvégezhetõnek, megfelelõ mértékben pontosnak és reprodukálhatónak kell lennie. A hajtásnak olyannak kell lennie, hogy az adagolók fordulatszáma, illetve elmozdulása a névleges értéktõl ±10%-nál nagyobb mértékben ne térjen el. A gépnek a kezelõhelyrõl biztonságosan mûködtethetõnek, ellenõrizhetõnek és azonnal leállíthatónak kell lennie. A szabályozó berendezéseknek könnyen kezelhetõeknek kell lennie. A tartályt tökéletesen ki kell tudni üríteni. A tartályok ürítését egy személynek el kell tudni végezni. A gépnek könnyen és alaposan tisztíthatónak kell lennie. A gyorsan kopó alkatrészeknekhozzáférhetõeknekés cserélhetõeknekkell lennie. A gépen meg kell adni a típusjelzést és a típusbesorolást, valamint a gyártás évét.

Source: https://magyarkozlony.hu/hivatalos-lapok/2e90390c97dcf9c3967b2c8d258d15641769e35d/dokumentumok/b629672eeb5d7598a773d106d577310e9adadb38/letoltes